b'\n_START_ARTICLE_\nBojno kladivo\n_START_PARAGRAPH_\nBojno kladivo je vrsta oro\xc5\xbeja za boj iz bli\xc5\xbeine, ki predstavlja stopnjo v razvoju bojnega kija v poznem srednjem veku._NEWLINE_Bojno kladivo je zdru\xc5\xbeevalo lastnosti bojnega kljuna in navadnega kladiva; na eni strani glave je imel kljun za prebijanje oklepa, na drugi strani pa topo, okrepljen del, ki je bil namenjen pohabitvi oz. uboju sovra\xc5\xbenika, ne da bi prebil oklep. Nosilec kladiva je bil po navadi iz lesa (redkokdaj tudi iz \xc5\xbeeleza), pri \xc4\x8demer je bil razli\xc4\x8dne dol\xc5\xbeine (od dol\xc5\xbeine bojnega kija do dol\xc5\xbeine helebarde). Bojno kladivo se je razvilo zaradi razvoja osebnih oklepov, ki so zaradi bolj\xc5\xa1ih materialov in oblikovanja bili sposobni odbiti oro\xc5\xbeja z rezilom, pri \xc4\x8demer slednja niso naredila ni\xc4\x8d \xc5\xa1kode. V nasprotju pa je bojno kladivo prizadejalo topo po\xc5\xa1kodbo kljub oklepu. V primeru boja proti konjenici pa so uporabljali dolga kladiva, s katerimi so lahko zadeli jezdeca (viteza) v sedlu oz. so ciljali noge konja.'